JERUUSALEMMA UUDISED
Eetris on Jeruusalemma Uudised ja Pekka Sartola. Tere õhtust!
Mõned teemad -
Koalitsioonikõnelused endiselt küsimärgi all
Netanyahu eelistungid said huvitava pöörde
Kogu maailma juudid tähistasid Yom Kippuri
Iisraeli 22. Knesset andis eelmine nädal ametivande oludes,
mis olid vähemalt segased,
sest riigis pole endiselt toimivat parlamentaarset valitsust.
Knesseti avaistungil tõdes president Rivlin,
et Iisrael on kriisiolukorras ja vajab kiiresti töötavat valitsust.
Ta õhutas Benny Gantzi, Avi Liebermani ja Benjamin Netanyahut
kiiresti lahendama omavahelised, peamiselt isiklikud erimeelsused,
ja püüda moodustada riigile funktsionaalne ühtsusvalitsuse.
Peaminister Netanyahu kutsus mõlemad rivaalid vestlusele,
kuid need lõppesid tulemusteta, nii et poliitiline patiseis jätkub.
Halvimaks kaikaks kodarais
näib olevat Israel Beiteinu partei juht Lieberman, kes keeldub sihikindlalt
osalemast valitsuses koos usuparteide ja ka Netanyahuga.
Poliitiline obstruktsionism pole võõras ka Iisraelis.
Netanyahu poliitilised rivaalid on Likudi teistele juhtidele teada andnud,
et on millal tahes valmis valitsuskõnelusteks Likudiga,
kuid ilma Netanyahuta.
Likudil soovitatakse korraldada erakorralised esimehevalimised,
kus Netanyahu kõrvale tõugataks
ja tema asemel asuks parteid juhtima mõni sobivam isik,
kes vaheldumisi Sinivalge juhiga peaministriks oleks.
Kuigi endine minister Gideon Saar
teatas kandideerimisest Likudi järgmiseks esimeheks,
ei esita ta Netanyahule väljakutset,
enne kui partei korraldab järgmise ametliku koosoleku.
Ka kõik Likudi toetavad teised parteid,
kel on koos Likudiga kokku 55 parlamendikohta, teatasid,
et toetavad valitsuse moodustajana endiselt praegust peaministrit.
Sinivalge partei juhi Gantzi meelest
on suurimaks takistuseks ühtsusvalitsusele Netanyahu
ja talle esitatud süüdistused,
mille eelistungid on nüüdseks kahes erinevas voorus peetud.
Netanyahu juristid on esitanud hulga uusi tõendeid,
mis nende väitel anulleerivad enamiku põhjendustest,
mida prokurör on raskendavaks pidanud.
Neil on ka avaldusi erinevatelt õigusekspertidelt,
mis näitavad juristide väitel selgelt,
et prokurör Mandelbliti süüdistustel puuduvad esitatud vormis alused.
Eelistungite protsessis toimus mõne päeva eest omapärane pööre,
kui käsil oli neljas ja viimane päev.
Riigiprokuratuuri kõrgeim ametnik Liat Ben-Ari,
kes oli ka tähtsaim otsustaja ja ekspert kokku kolmes süüdistuse põhiartiklis,
läks äkitselt perepuhkusele Lõuna-Aafrikasse,
keset tähtsa süüdistusartikli käsitlust.
Õigusteadlaste meelest oli tegu skandaaliga,
mis võib lükata juhtumi käsitlemise ja võimaliku otsuse kaugesse tulevikku.
Süüria Demokraatlikud Jõud ehk SDF, keda USA seni toetanud on,
hoiatasid Türgit suure sõja eest,
kui viimane peaks ründama SDF-i kontrollitavat Kirde-Süüria ala.
USA on on püüdnud juba kaua oma vägesid piirkonnast välja viia
ja president Trump andis sellega Türgile vabad käed
tegutseda Süüria Eufrati jõe idakaldal, kus elab rohkesti kurde.
Kohalikud kurdid, kes aitasid USAd ISISe-vastases võitluses, tunnevad,
et USA on nad taas kord reetnud.
Türgi aga põhjendab rünnakut sellega,
et nad tahavad hävitada kurdide PKK parteid,
keda nad peavad terroristideks
ja kes on edendanud piirkonna iseseisvust
ehk lahkumist Türgi võimu alt.
Iisraeli julgeolekukabinet otsustas eelmisel pühapäeval
tõhustada oma raketitõrjet eriti riigi põhja- ja kirdeosas,
ehk peamiselt Golani baasides.
Peaminister Netanyahu juhitud istungil tõdesid armeejuhid,
et Iraan on loonud baase mitmetes Iraagi ja Ida-Süüria paikades,
kust võidakse tulistada Iisraeli ulatuvaid tiibrakette.
Golanile tahetakse paigutada ka David's Slingi rakette,
mis suudavad tõrjuda
ka näiteks Iraani tulistatud Ghadir tüüpi tiibrakette.
Golani kaitserelvastuse tõhustamist kiirendasid mõne nädala eest
Iraani poolt Saudi naftarajatiste vastu tehtud rünnakud.
Vastavad tiibraketid võivad ulatuda ka Iisraeli aladele,
mistõttu tuleb oluliselt tõhustada piirkonna kaitsevõimet.
Probleemiks on hetkel see, et Iisraelis pole toimivat valitsust,
mistõttu Knesset ei saa heaks kiita
ligi miljardi seekli suurust lisarahastust projektile,
mida julgeolekukabinet peab siiski ülimalt pakiliseks ja oluliseks.
Iisraeli põhjaosas, Haifast veidi idas asuvas Ein Esuris
kaevati välja ca 5000 aastat vana asula säilmed.
Väljakaevatud asula pärineb varajasest pronksajast,
kui seal asus suur, üle 6000 elanikuga linn
ehk arheoloogide sõnul tollase maailma megapol e suurlinn.
Linnaelanike elatis tuli kauplemisest, maaviljelusest ja karjakasvatusest.
Leitud esemed näitavad,
et äri aeti peamiselt tänase Iisraeli piiridest väljas asuvate rahvastega.
Tegu on tegelikult kahe eri asulaga,
millest esimene pärineb ca 7000 aasta tagant
ja oli orienteerunud põllumajandusele.
Uuem pärineb ca 2000 aastat hilisemast ajast
ja on üks vanemaid piirkonnas asunud arheoloogilisi tervikuid.
Mõlemad objektid asusid tollaste kaubateede ristumiskohal
ja linnad olid toonase kombe järgi ümbritsetud kõrgete kaitsevallidega.
Teisipäeva, 8. oktoobri õhtust kuni kolmapäeva, 9. oktoobri õhtuni
tähistasid kogu maailma juudid üht juudi kalendri ülimat püha
Yom Kippuri ehk Lepituspäeva.
See on ka kogu ööpäeva kestva täieliku paastu päev.
Seda puudutav käsk anti juba kõrberännaku ajal
3. Moosese raamatu 16. peatükis.
Seal määrati ka lunastuspäevaks seitsmenda kuu
ehk juudi kalendri tishreikuu 10. päev.
Sarnaselt paljude teiste juudi pühadega
on see mõeldud igavese korraldusena.
Sellised olid tänased uudised.
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume taas nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee